[image: image1.png]ROMANIA




Parlamentul  României

                 Nr.23/160/2003

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul înlocuitor asupra proiectului de Lege privind aprobarea Ordonanţei Guvernului nr.48/2003 pentru modificarea şi completarea Ordonanţei Guvernului nr.42/1997 privind transportul naval, primit cu adresa nr.467 din 25 august 2003.



Prezentul raport înlocuieşte raportul trimis cu nr.23/160/2003 din 17 noiembrie 2003.

PREŞEDINTE,

István Antal

                 Nr.23/160/2003

Prezentul raport înlocuieşte raportul trimis cu nr.23/160/2003 din 17 noiembrie 2003.

RAPORT   ÎNLOCUITOR

asupra proiectului de Lege privind aprobarea Ordonanţei Guvernului nr.48/2003 pentru modificarea şi completarea Ordonanţei Guvernului nr.42/1997 privind transportul naval



1. Comisia pentru industrii şi servicii a fost sesizată, cu adresa nr.467 din 25 august 2003, pentru avizare şi dezbatere în fond, cu proiectul de Lege privind aprobarea Ordonanţei Guvernului nr.48/2003 pentru modificarea şi completarea Ordonanţei Guvernului nr.42/1997 privind transportul naval, publicată în Monitorul Oficial al României, Partea I, nr.566 din 6 august 2003.



Ordonanţa Guvernului nr.42/1997 privind transportul naval a fost aprobată cu modificări şi completări prin Legea nr.412 din 26 iunie 2002.



Ordonanţa Guvernului nr.48/2003 a fost emisă pentru înlăturarea unor erori din legea de aprobare a Ordonanţei Guvernului nr.42/1997 precum şi pentru implementarea în legislaţia naţională a unor reglementări ale Uniunii Europene respectiv Regulamentu CEE nr.3921/91 care fixează condiţiile de admitere a transportatorilor la transporturile naţionale de mărfuri sau de persoane pe căi navigabile într-un stat membru şi Regulamentul CE nr.1356/1996 privind regulile comune aplicabile transporturilor de mărfuri sau de persoane pe căile navigabile între statele membre, în vederea realizării în aceste transporturi a liberei prestaţii a serviciilor.



2. În raport de obiectul de reglementare şi conţinutul său, proiectul de lege face parte din categoria legilor ordinare.



3. Dezbaterile asupra proiectului de lege au avut loc în şedinţa comisiei din data de 12 noiembrie 2003.



La dezbaterea proiectului de lege, membrii comisiei au avut în vedere următoarele avize favorabile:



- avizul Consiliului Legislativ nr.108/22.07.2003;



- avizul Consiliului Economic şi Social nr.1545/28.07.2003;



- avizul Comisiei juridice, de disciplină şi imunităţi nr.467/27.08.2003.



La lucrările comisiei au participat, ca invitaţi, specialişti din cadrul Ministerului Transporturilor, Construcţiilor şi Turismului şi domnul deputat Mircea Toader.



4. La lucrările comisiei au fost prezenţi 16 deputaţi din totalul de 25 de membri ai comisiei.



Raportul comisiei a fost adoptat în unanimitate.



5. În urma dezbaterilor, membrii Comisiei pentru industrii şi servicii propun admiterea cu completări a proiectului de lege.

I.    A M E N D A M E N T E    A D M I S E




În urma dezbaterii, Comisia pentru industrii şi servicii propune adoptarea proiectului de lege cu următoarele amendamente:

	Nr.

crt.
	Text iniţial
	Amendamente admise
	Motivaţie

	0
	1
	2
	3

	1.
	LEGE

privind aprobarea Ordonanţei Guvernului nr.48/2003 pentru modificarea şi completarea 

Ordonanţei Guvernului nr.42/1997 privind transportul naval


	Nemodificat
	


	0
	1
	2
	3

	2. 
	Articol unic. - Se aprobă Ordonanţa Guvernului nr.48/2003 pentru modificarea şi completarea Ordonanţei Guvernului nr.42/1997 privind transportul naval, adoptată în temeiul art.1 pct.II poz.12 din Legea nr.279/2003 privind abilitarea Guvernului de a emite ordonanţe.


	Art.I - Se aprobă Ordonanţa Guvernului nr.48/2003 pentru modificarea şi completarea Ordonanţei Guvernului nr.42/1997 privind transportul naval, adoptată în temeiul art.1 pct.II poz.12 din Legea nr.279/2003 privind abilitarea Guvernului de a emite ordonanţe publicată în Monitorul Oficial al României, Partea I, nr.566 din 6 august 2003, cu următoarea completare:


	Conform normelor de tehnică legislativă.

	3. 
	ORDONANŢĂ

pentru modificarea şi completarea 

Ordonanţei Guvernului nr.42/1997 privind transportul naval


	Nemodificat
	

	4. 
	Articol unic. - Ordonanţa Guvernului nr.42/1997 privind transportul naval, publicată în Monitorul Oficial al României, Partea I, nr.221 din 29 august 1997, aprobată cu modificări şi completări prin Legea nr.412/2002, se modifică şi se completează după cum urmează:


	Nemodificat
	

	5. 
	1. După alineatul (3) al articolului 2 se introduce un nou alineat, alineatul (4) cu următorul cuprins:

"(4) Persoanele juridice române care au în proprietate sau operează nave fluviale care au obţinut dreptul de arborare a pavilionului român, în conformitate cu prevederile art.24 alin.(2), şi la care participarea capitalului românesc este sub 51% nu vor fi autorizate să efectueze activităţile de transport public fluviale de persoane şi/sau de mărfuri prevăzute la alin.(1) lit.a)."


	Nemodificat
	

	6. 
	2. Articolul 21 va avea următorul cuprins:

"Art.21. - Constituirile ori transmiterile de drepturi reale asupra navelor, precum şi stingerea acestor drepturi, care nu sunt transcrise în registrele prevăzute la art.18 şi 181, nu sunt opozabile terţilor."


	Nemodificat
	

	7. 
	3. Literele a), b) şi d) ale alineatului (2) al articolului 24 vor avea următorul cuprins:

"a) navelor maritime şi fluviale proprietate a persoanelor juridice sau fizice române;

b) navelor maritime proprietate a persoanelor fizice străine cu domiciliul în România sau a filialelor din România a persoanelor juridice străine;

d) navelor maritime sau fluviale proprietate a persoanelor juridice sau fizice străine, închiriate prin contracte de tip bare - boat sau leasing, pe perioade mai mari de un an, de persoane juridice sau fizice române."


	Nemodificat
	

	8. 
	4. Literele c) şi e) ale alineatului (2) al articolului 24 se abrogă.


	Nemodificat
	

	9. 
	5. Partea introductivă a articolului 431 va avea următorul cuprins:

"Art.431 - În cazul în care navele care arborează pavilionul român se află în afara apelor naţionale navigabile ale României, raportul comandantului privind evenimentele prevăzute la art.43 alin.(1) se depune după cum urmează:"


	Nemodificat
	

	10. 
	6. Alineatul (1) al articolului 1032 va avea următorul cuprins:

"Art.1032 - (1) Până la data de 31 decembrie 2003, proprietarii navelor se vor prezenta la căpităniile de port pentru reconfirmarea actelor de naţionalitate prevăzute la art.183."


	Nemodificat
	

	11. 
	7. Alineatul (1) al articolului 1035 va avea următorul cuprins:

"Art.1035 - (1) Certificatele de clasă şi certificatele care atestă conformitatea navelor maritime cu prevederile acordurilor şi convenţiilor internaţionale la care România este parte, eliberate de Regia Autonomă "Registrul Naval Român", sunt valabile până la data expirării lor, dar nu mai târziu de 1 septembrie 2003. Toate celelalte certificate eliberate navelor şi companiilor de navigaţie de către minister, de Inspectoratul Navigaţiei Civile - I.N.C. sau de Regia Autonomă "Registrul Naval Român" rămân valabile până la data expirării lor, dar nu mai târziu de 31 decembrie 2003."


	Nemodificat
	

	12. 
	____
	La articolul unic, după punctul 7, se introduce un nou punct, pct.8, cu următorul cuprins:

8. La articolul 1035, după alineatul (2) se introduce un nou alineat, alin.(3), cu următorul cuprins:

"(3) Persoanele juridice române cu capital majoritar străin, care la data de 1 august 2003 erau autorizate să efectueze transport public fluvial de mărfuri, sunt exceptate de la aplicarea prevederilor art.2 alin.(4), până la data de 1 ianuarie 2007."

Dep.Anca Boagiu - PD

Dep.Mircea Toader - PD


	La intrarea în vigoare a OGnr.42/1997, dreptul de efectuare a activităţii de transport fluvial de marfă nu era restricţionat în funcţie de participarea la capitalul social al persoanelor juridice române sau străine şi proporţiile de participare a acestora. În aceste condiţii, persoane fizice sau juridice străine au cumpărat nave sub pavilion român sau au devenit majoritari prin cumpărarea de acţiuni. Dacă nu se aplică această excepţie, societăţile respective vor pierde dreptul de utilizare a pavilionului român cu toate consecinţele care derivă: personalul român angajat, dreptul de a face transport public. Excepţia propusă este conformă principiului constituţional prin care o lege nu poate fi aplicată retroactiv.



	13. 
	____
	Art.II. Ordonanţa Guvernului nr.42/1997 privind transportul naval, cu modificările şi completările ulterioare şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor numerotarea corespunzătoare.


	


                                    PREŞEDINTE,                                                                SECRETAR,

                                      István Antal                                                                   Aurelia Vasile

                                                                                                               RAPORTORI:







Dep.Ioan Bivolaru - PSD
Dep.Aurelia Vasile - PSD             






Dep.Marin Anton - PNL
Dep.Anca Boagiu - PD                             






Dep.Aurel Daraban - PSD
Dep.Ioan Miclea - PRM  


 








Dep.Dumitru Palade - PRM
Dep.Robert Raduly - UDMR

 









Dep.Ion Rădoi - PSD

Dep.Florentin Sandu - PSD


Dep.Pavel  Târpescu - PSD
Dep.Istvan Erdei - UDMR







Dep.Cristian Buzea - PRM
Expert, Daniel Bădina

